ಹಣಕಾಸು ಸಚಿವಾಲಯ
ಮೊದಲ ಜಿ20 ಹಣಕಾಸು ಸಚಿವರು ಮತ್ತು ಕೇಂದ್ರೀಯ ಬ್ಯಾಂಕ್ ಗಳ ಗವರ್ನರ್ ಗಳು ಹಾಗೂ ಎರಡನೇ ಜಿ20 ಹಣಕಾಸು ಮತ್ತು ಕೇಂದ್ರೀಯ ಬ್ಯಾಂಕ್ ಗಳ ಉಪ ಮುಖ್ಯಸ್ಥರ ಸಭೆ ಫೆಬ್ರವರಿ 22 ರಿಂದ 25 ರ ವರೆಗೆ ನಡೆಯಲಿದ್ದು, ನಾಳೆಯಿಂದ ಬೆಂಗಳೂರಿನಲ್ಲಿ ಆರಂಭ
ಬೆಂಗಳೂರು, ಫೆಬ್ರವರಿ 21, 2023; ಭಾರತದ ಜಿ20 ಅಧ್ಯಕ್ಷತೆಯಲ್ಲಿ ಮೊದಲ ಜಿ20 ಹಣಕಾಸು ಸಚಿವರು ಮತ್ತು ಕೇಂದ್ರೀಯ ಬ್ಯಾಂಕ್ ಗಳ ಗವರ್ನ್ ಗಳ [ಎಫ್.ಎಂ.ಸಿ.ಬಿ.ಜಿ] ಸಭೆ 2023 ರ ಫೆಬ್ರವರಿ 24 ಮತ್ತು 25 ರಂದು ನಡೆಯಲಿದ್ದು, ನಾಳೆಯಿಂದ ಬೆಂಗಳೂರಿನಲ್ಲಿ ಪ್ರಾರಂಭವಾಗಲಿದೆ.
ಹಣಕಾಸು ಇಲಾಖೆಯ ಆರ್ಥಿಕ ವ್ಯವಹಾರಗಳ ಕಾರ್ಯದರ್ಶಿ ಶ್ರೀ ಅಜಯ್ ಸೇಥ್ ಮತ್ತು ಹಣಕಾಸು ಸಚಿವಾಲಯದ ಮುಖ್ಯ ಆರ್ಥಿಕ ಸಲಹೆಗಾರರಾದ ಡಾ. ಅನಂತ ವಿ. ನಾಗೇಶ್ವರನ್ ಸುದ್ದಿಗೋಷ್ಠಿಯಲ್ಲಿ ಮಾಹಿತಿ ನೀಡಿದರು. ಕೇಂದ್ರ ಹಣಕಾಸು ಸಚಿವರಾದ ಶ್ರೀಮತಿ ನಿರ್ಮಲಾ ಸೀತಾರಾಮನ್ ಮತ್ತು ಭಾರತೀಯ ರಿಸರ್ವ್ ಬ್ಯಾಂಕ್ ನ [ಆರ್.ಬಿ.ಐ] ಗವರ್ನರ್ ಡಾ. ಶಕ್ತಿಕಾಂತ್ ದಾಸ್ ಜಂಟಿಯಾಗಿ ಈ ಸಭೆಯ ಅಧ್ಯಕ್ಷತೆ ವಹಿಸಲಿದ್ದಾರೆ.
ಶ್ರೀ ಅಜಯ್ ಸೇಥ್ ಮಾಧ್ಯಮಗಳಿಗೆ ಮಾಹಿತಿ ನೀಡಿ, ಜಿ20 ಎಫ್ಎಂಸಿಬಿಜಿ ಸಭೆಗೂ ಮುನ್ನ ಜಿ20 ಹಣಕಾಸು ಮತ್ತು ಕೇಂದ್ರೀಯ ಬ್ಯಾಂಕ್ ಗಳ ಉಪಮುಖ್ಯಸ್ಥರ [ಎಫ್.ಸಿ.ಬಿ.ಡಿ] ಸಭೆ 2023 ರ ಫೆಬ್ರವರಿ 22 ರಂದು ನಡೆಯಲಿದೆ. ಎಫ್.ಸಿ.ಬಿ.ಡಿ ಸಭೆಯ ಸಹ ಅಧ್ಯಕ್ಷಯನ್ನು ಶ್ರೀ ಸೇಥ್ ಮತ್ತು ಆರ್.ಬಿ.ಐ ಡೆಪ್ಯುಟಿ ಗವರ್ನರ್ ಡಾ. ಮೈಖೆಲ್ ಡಿ. ಪಾತ್ರಾ ವಹಿಸಲಿದ್ದಾರೆ ಎಂದರು.
ಭಾರತ ಸರ್ಕಾರದ ವಾರ್ತಾ ಮತ್ತು ಪ್ರಸಾರ, ಯುವ ವ್ಯವಹಾರಗಳು ಮತ್ತು ಕ್ರೀಡಾ ಸಚಿವರಾದ ಶ್ರೀ ಅನುರಾಗ್ ಠಾಕೂರ್ ಅವರು ನಾಳೆ ನಡೆಯಲಿರುವ ಜಿ20 ಎಫ್.ಸಿ.ಬಿ.ಡಿ ಸಭೆಯನ್ನು ಉದ್ಘಾಟಿಸಲಿದ್ದಾರೆ.
ಮೊದಲ ಎಫ್.ಎಂ.ಸಿ.ಬಿ.ಜಿ ಸಭೆ ಭಾರತದ ಜಿ20 ಅಧ್ಯಕ್ಷತೆಯಲ್ಲಿ ಫೆಬ್ರವರಿ 24 ಮತ್ತು 25 ರಂದು ನಡೆಯಲಿದ್ದು, ಜಿ20 ಸದಸ್ಯ ರಾಷ್ಟ್ರಗಳ ಹಣಕಾಸು ಸಚಿವರು ಮತ್ತು ಕೇಂದ್ರೀಯ ಬ್ಯಾಂಕ್ ಗಳ ಗವರ್ನರ್ ಗಳು, ಅಂತರರಾಷ್ಟ್ರೀಯ ಸಂಘಟನೆಗಳ ಮುಖ್ಯಸ್ಥರು ಮತ್ತು ಆಹ್ವಾನಿತರು ಭಾಗವಹಿಸಲಿದ್ದಾರೆ. ಒಟ್ಟು 72 ನಿಯೋಗಗಳು ಈ ಸಂದರ್ಭದಲ್ಲಿ ಪಾಲ್ಗೊಳ್ಳುತ್ತಿವೆ ಎಂದರು.
ಭಾರತದ ಅಧ್ಯಕ್ಷತೆಯಲ್ಲಿ ಈ ಸಭೆಯ ಕಾರ್ಯಸೂಚಿಯನ್ನು ವಿನ್ಯಾಸಗೊಳಿಸಲಾಗಿದ್ದು, ಕೆಲವು ಪ್ರಮುಖ ಆರ್ಥಿಕ ಸಮಸ್ಯೆಗಳನ್ನು ಬಗೆಹರಿಸಲು ಪ್ರಾಯೋಗಿಕ ಮತ್ತು ಅರ್ಥಪೂರ್ಣ ವಿಧಾನಗಳ ಕುರಿತು ಸಚಿವರು ಮತ್ತು ಗವರ್ನ್ ಗಳ ನಡುವೆ ಅರ್ಥಪೂರ್ಣ ವಿಚಾರ ವಿನಿಮಯವನ್ನು ಉತ್ತೇಜಿಸುವ ರೀತಿಯಲ್ಲಿ ಚರ್ಚೆ ನಡೆಯಲಿದೆ ಎಂದು ಹೇಳಿದರು.
ಫೆಬ್ರವರಿ 24 ಮತ್ತು 25 ರಂದು ಮೂರು ಗೋಷ್ಠಿಗಳು ನಡೆಯಲಿದ್ದು, 21 ನೇ ಶತಮಾನದಲ್ಲಿ ಹಂಚಿಕೆಯ ಜಾಗತಿಕ ಸವಾಲುಗಳನ್ನು ಎದುರಿಸಲು ಬಹುಹಂತದ ಅಭಿವೃದ್ಧಿ ಬ್ಯಾಂಕ್ ಗಳನ್ನು ಬಲಗೊಳಿಸುವ, ಚೇತರಿಸಿಕೊಳ್ಳುವ; ಎಲ್ಲವನ್ನೊಳಗೊಂಡ ಮತ್ತು ನಾಳಿನ “ಸುಸ್ಥಿರ ನಗರಗಳಿಗೆ’ ಹಣಕಾಸು ಒದಗಿಸುವ ಮತ್ತು ಆರ್ಥಿಕ ಸೇರ್ಪಡೆ ಹಾಗೂ ಉತ್ಪಾದಕತೆಯ ಲಾಭಗಳನ್ನು ವರ್ಧಿಸಲು ಡಿಜಿಟಲ್ ಸಾರ್ವಜನಿಕ ಮೂಲ ಸೌಕರ್ಯ [ಡಿಪಿಐ]ವನ್ನು ನಿಯಂತ್ರಿಸುವ ಕುರಿತು ಚರ್ಚೆ ನಡೆಯಲಿದೆ. ಜಾಗತಿಕ ಆರ್ಥಿಕತೆ, ಜಾಗತಿಕ ಆರೋಗ್ಯ ಮತ್ತು ಅಂತರರಾಷ್ಟ್ರೀಯ ತೆರಿಗೆಗೆ ಸಂಬಂಧಿಸಿದ ಸಮಸ್ಯೆಗಳ ಚರ್ಚೆಯನ್ನೂ ಸಹ ಗೋಷ್ಠಿಗಳು ಒಳಗೊಂಡಿರುತ್ತವೆ.
ಜಿ20 ಎಫ್ಎಂಸಿಬಿಜಿ 2023ರ ಸಭೆಯಲ್ಲಿ ಜಿ20 ಹಣಕಾಸು ಹಾದಿಯಲ್ಲಿ ವಿವಿಧ ಕಾರ್ಯವಿಧಾನಗಳಿಗೆ ಸ್ಪಷ್ಟ ಆದೇಶ ನೀಡುವ ಉದ್ದೇಶವನ್ನು ಹೊಂದಲಾಗಿದೆ.
ಈ ಸಭೆಯ ನೇಪಥ್ಯದಲ್ಲಿ ಹಲವಾರು ಕಾರ್ಯಕ್ರಮಗಳನ್ನು ಸಹ ಹಮ್ಮಿಕೊಳ್ಳಲಾಗಿದ್ದು, ಸಚಿವರು, ಗವರ್ನರ್ ಗಳು, ಉಪ ಮುಖ್ಯಸ್ಥರು ಮತ್ತು ಇತರೆ ನಿಯೋಗಗಳು ಜಿಜಿಟಲ್ ಮೂಲ ಸೌಕರ್ಯ, ಕ್ರಿಪ್ಟೊ ಆಸ್ತಿಗಳ ಕುರಿತ ನೀತಿ ದೃಷ್ಟಿಕೋನಗಳು ಮತ್ತು ಗಡಿಯಾಚೆಯ ಪಾವತಿಯಲ್ಲಿ ರಾಷ್ಟ್ರೀಯ ಪಾವತಿ ವ್ಯವಸ್ಥೆಯ ಪಾತ್ರ ಕುರಿತಂತೆಯೂ ವಿಚಾರ ವಿನಿಮಯ ನಡೆಯಲಿದೆ.
ರಾತ್ರಿ ಭೋಜನದ ಜೊತೆ ಸಂವಾದ ಮತ್ತು ಹಣಕಾಸು ಸಚಿವರು, ಕೇಂದ್ರೀಯ ಬ್ಯಾಂಕ್ ಗಳ ಗವರ್ನರ್ ಗಳು ಮತ್ತು ಇತರೆ ಪ್ರತಿನಿಧಿಗಳಿಗೆ ವಿಶೇಷವಾಗಿ ರೂಪಿಸಲಾದ ಸಾಂಸ್ಕತಿಕ ಕಾರ್ಯಕ್ರಮಗಳನ್ನು ಸಹ ಆಯೋಜಿಸಲಾಗಿದೆ. ಇವು ಭಾರತದ ವೈವಿಧ್ಯಮ ಪಾಕ ಪದ್ಧತಿಗಳು ಮತ್ತು ಸಂಸ್ಕೃತಿಯನ್ನು ಪ್ರತಿಬಿಂಬಿಸಲಿವೆ.
ವಾಕ್ ದಿ ಟಾಕ್, ಪಾಲಿಸಿ ಇನ್ ಆಕ್ಷನ್ ಎಂಬ ವಿಶೇಷ ಕಾರ್ಯಕ್ರಮಗಳನ್ನು ಸಹ ಏರ್ಪಡಿಸಿದ್ದು, ಸಚಿವರು ಮತ್ತು ಗವರ್ನರ್ ಗಳು ಭಾರತೀಯ ವಿಜ್ಞಾನ ಮಂದಿರ [ಐಐಎಸ್]ಕ್ಕೆ ಭೇಟಿ ನೀಡಿ, ಯುವ ನಾವೀನ್ಯತೆಯ ಮತ್ತು ಉದ್ಯಮಿಗಳ ಜೊತೆ ಜಿ20 ದೇಶಗಳು ಎದುರಿಸುತ್ತಿರುವ ಕೆಲವು ಸವಾಲುಗಳನ್ನು ಕಾರ್ಯಸಾಧ್ಯವಾದ ರೀತಿಯಲ್ಲಿ ಪರಿಹರಿಸುವ ಕುರಿತು ಸಂವಾದ ನಡೆಸಲಿದ್ದಾರೆ.
ಸಚಿವರು, ಗವರ್ನ್ ಗಳು, ನಿಯೋಗಗಳು ಮತ್ತು ಪ್ರತಿನಿಧಿಗಳ ಸ್ವಾಗತಕ್ಕಾಗಿ ಭಾರತ ಮತ್ತು ಕರ್ನಾಟಕದ ಶ್ರೀಮಂತ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ಆಯೋಜಿಸಲಾಗಿದೆ ಎಂದು ಶ್ರೀ ಸೇಥ್ ಹೇಳಿದರು. ಈ ಭೂಮಿ ವೈವಿಧ್ಯಮ ಭೂಮಿ ಮತ್ತು ಕರಕುಶಲ ಕಲೆಗಳೊಂದಿಗೆ ಆಳವಾಗಿ ಬೇರೂರಿರುವ ಸಾಂಸ್ಕೃತಿಕ ಮತ್ತು ಕಲಾತ್ಮಕ ಪರಂಪರೆಗೆ ಖ್ಯಾತವಾಗಿದೆ. ಕಾರ್ಯಕ್ರಮಗಳು ಸಾಂಸ್ಕೃತಿಕ ವೈಭವ ಮತ್ತು ಕಲಾ ಪರಂಪರೆಯನ್ನು ಪ್ರತಿಬಿಂಬಿಸಲಿವೆ.
ಫೆಬ್ರವರಿ 26 ರಂದು ಪ್ರತಿನಿಧಿಗಳಿಗೆ ಕರ್ನಾಟಕದ ಸುಂದರ ನೈಸರ್ಗಿಕ ಭೂ ಪ್ರದೇಶದಲ್ಲಿ ವಿಹರಿಸಿ ಆನಂದಿಸುವ ಆಯ್ಕೆಗಳ ಅವಕಾಶವನ್ನು ಕಲ್ಪಿಸಲಾಗಿದೆ ಎಂದು ಕಾರ್ಯದರ್ಶಿ ಅವರು ಹೇಳಿದರು.